
545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 207
din 19 decembrie 2013

privind prelungirea unor contracte de închiriere

Consiliul Local al Municipiului Sighişoara, întrunit în şedinţă ordinară;
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 26495/03.12.2013, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Având în vedere cererile adresate Primăriei Municipiului Sighişoara de către beneficiarii unor contracte de închiriere având ca obiect terenuri ocupate de construcţii – garaje, parcări acoperite, balcoane, scări acces, chioşcuri, respectiv terenuri agricole, curţi, precum şi terenuri aferente construcţiilor,  prin care aceştia solicită prelungirea acestor contracte, al căror termen va expira la data de  31.12. 2013;

Având în vedere cererile adresate Primăriei Municipiului Sighişoara de către beneficiarii unor contracte de închiriere având ca obiect spaţii cu altă destinaţie decât locuinţă, prin care aceştia solicită prelungirea acestor contracte, al căror termen va expira la data de  31.12. 2013;

 Ţinând cont de  clauza din contractele de închiriere, al căror termen expiră la data de 31.12.2013, care prevede că la expirarea termenului, proprietarul/administratorul poate prelungi contractul, respectiv clauza potrivit căreia preţul închirierii va fi calculat conform actelor normative în vigoare şi indexat în funcţie de rata inflaţiei, precum şi clauza referitoare la tacita relocaţiune;

Luând în considerare că prin prelungirea contractelor de închiriere, nu sunt afectate planurile de sistematizare şi că bunurile închiriate nu fac obiectul Legii nr. 10/2001 republicată, cu modificările şi completările  ulterioare şi al Legii nr. 247/2005;

Ţinând cont de prevederile art. 555 – 566, art.  858 - 865 şi art. 1777 – 1823 din Legea nr. 287/2009 privind Codul civil, republicat, cu modificările şi completările ulterioare;

Văzând şi prevederile Legii nr. 213/1998 privind bunurile proprietate publică, cu modificările şi completările ulterioare;

Luând în considerare că prin prelungirea contractelor de închiriere se aduc venituri suplimentare la bugetul local;

Având în vedere Raportul de specialitate comun al Arhitectului Şef şi al Direcţiei Administrarea Patrimoniului, înregistrat cu nr. 26494/03.12.2013, prin care se propune prelungirea contractelor de închiriere, îndeplinindu-se prevederile legale în acest sens;
Având în vedere avizele favorabile ale tuturor comisiilor pe domenii de specialitate;
În temeiul art. 36 alin. (2) lit. „c”, alin.  (5) lit. „a” şi „b” şi alin. (9), art. 45 alin. (3), art. 115 (1) lit. „b’’ şi  a art. 123 alin. (1) din Legea nr. 215/2001, Legea Administraţiei Publice Locale, republicată, cu modificările şi completările ulterioare,
H O T Ă R Ă Ş T E:

Art. 1. (1) Se aprobă prelungirea contractelor de închiriere, încheiate cu persoane fizice, având ca obiect terenuri ocupate de construcţii -  garaje sau parcări acoperite, al căror termen va expira la data de 31.12.2013, conform tabelului nominal  - anexa nr. 1 la prezenta hotărâre.

(2) Începând cu data de 01.01.2014, chiria va fi de minim 10,00 lei/mp./an, stabilită în baza art. 2 din anexa nr. 8 la Hotărârea Consiliului Local nr. 181/28.11.2013 şi se va indexa cu indicele de inflaţie anual.

(3) Perioada pentru care se aprobă prelungirea contractelor de închiriere este de 5 (cinci) ani.

(4) Modificarea şi completarea contractelor de închiriere se va face prin act adiţional.

Art. 2. (1) Se aprobă prelungirea contractelor de închiriere, încheiate cu persoane fizice, având ca obiect terenuri ocupate de construcţii -  balcoane, al căror termen va expira la data de 31.12.2013, conform tabelului nominal  - anexa nr. 2 la prezenta hotărâre.
(2) Începând cu data de 01.01.2014, chiria va fi de minim 12,00 lei/mp./an, stabilită în baza art. 1, lit. c) din anexa nr. 8 la Hotărârea Consiliului Local nr. 181/28.11.2013 şi se va indexa cu indicele de inflaţie anual.

(3) Perioada pentru care se aprobă prelungirea contractelor de închiriere este de 5 (cinci) ani.

(4) Modificarea şi completarea contractelor de închiriere se va face prin act adiţional.

Art. 3. (1) Se aprobă prelungirea contractelor de închiriere, încheiate cu persoane fizice, având ca obiect terenuri ocupate de construcţii - scări acces, al căror termen va expira la data de 31.12.2013, conform tabelului nominal  - anexa nr. 3 la prezenta hotărâre.

(2) Începând cu data de 01.01.2014, chiria va fi de minim 3,00 lei/mp./an, stabilită în baza art.1, lit. c) din anexa nr. 8 la Hotărârea Consiliului Local nr. 181/28.11.2013 şi se va indexa cu indicele de inflaţie anual.

(3) Perioada pentru care se aprobă prelungirea contractelor de închiriere este de 5 (cinci) ani.

(4) Modificarea şi completarea contractelor de închiriere se va face prin act adiţional.

Art. 4. (1) Se aprobă prelungirea contractelor de închiriere, încheiate cu persoane fizice, având ca obiect terenuri agricole, al căror termen va expira la data de 31.12.2013, conform tabelului nominal  - anexa nr. 4 la prezenta hotărâre.
(2) Chiria este cea stabilită prin contractele de închiriere şi se va indexa cu indicele de inflaţie anual.

(3) Perioada pentru care se aprobă prelungirea contractelor de închiriere este de 5 (cinci) ani.

(4) Prelungirea contractelor de închiriere se va face prin act adiţional.

Art. 5. (1) Se aprobă prelungirea contractelor de închiriere, încheiate cu persoane juridice, având ca obiect terenuri ocupate de construcţii -  chioşcuri, al căror termen va expira la data de 31.12.2013, conform tabelului nominal  - anexa nr. 5 la prezenta hotărâre.

(2) Începând cu data de 01.01.2014, chiria va fi de minim 10,00 lei/mp./lună, stabilită în baza art. 1, lit. b) din anexa nr. 8 la Hotărârea Consiliului Local nr. 181/28.11.2013 şi se va indexa cu indicele de inflaţie semestrial.

(3) Perioada pentru care se aprobă prelungirea contractelor de închiriere este de 5 (cinci) ani.

(4) Modificarea şi completarea contractelor de închiriere se va face prin act adiţional.

Art. 6. (1) Se aprobă prelungirea contractelor de închiriere, încheiate cu persoane juridice, având ca obiect terenuri ocupate cu construcţii -  garaje sau parcări acoperite, al căror termen va expira la data de 31.12.2013, conform tabelului nominal  - anexa nr. 6 la prezenta hotărâre.

(2) Începând cu data de 01.01.2014, chiria va fi de minim 10,00 lei/mp./an, stabilită în baza art. 2 din anexa nr. 8 la Hotărârea Consiliului Local nr. 181/28.11.2013 şi se va indexa cu indicele de inflaţie anual.

(3) Perioada pentru care se aprobă prelungirea contractelor de închiriere este de 5 (cinci) ani.

(4) Modificarea şi completarea contractelor de închiriere se va face prin act adiţional.

Art. 7. (1) Se aprobă prelungirea contractelor de închiriere, încheiate cu persoane juridice, având ca obiect terenurile ocupate cu construcţie – scări acces, al căror termen va expira la data de 31.12.2013, conform tabelului nominal  - anexa nr. 7 la prezenta hotărâre.

(2) Începând cu data de 01.01.2014, chiria va fi de minim 3,00 lei/mp./an, stabilită în baza art. 1, lit. c) din anexa nr. 8 la Hotărârea Consiliului Local nr. 181/28.11.2013 şi se va indexa cu indicele de inflaţie anual.

(3) Perioada pentru care se aprobă prelungirea contractelor de închiriere este de 5 (cinci) ani.

(4) Modificarea şi completarea contractelor de închiriere se va face prin act adiţional.

Art. 8. (1) Se aprobă prelungirea contractelor de închiriere, încheiate cu persoane fizice, având ca obiect terenuri aferente locuinţelor cumpărate în baza Legii nr.112/1995, al căror termen va expira la data de 31.12.2013, conform tabelului nominal  - anexa nr. 8 la prezenta hotărâre.

(2) Chiria este cea stabilită prin contractele de închiriere  şi se va indexa cu indicele de inflaţie anual.

(3) Perioada pentru care se aprobă prelungirea contractelor de închiriere este de 5 (cinci) ani.

(4) Prelungirea contractelor de închiriere se va face prin act adiţional.

Art. 9. (1) Se aprobă prelungirea contractelor de închiriere, încheiate cu persoane juridice, având ca obiect spaţiile cu altă destinaţie decât locuinţe, al căror termen va expira la data de 31.12.2013, conform tabelului nominal  - anexa nr. 9 la prezenta hotărâre.
(2) Chiria este cea stabilită prin contractele de închiriere  şi se va indexa cu indicele de inflaţie semestrial.

(3) Perioada pentru care se aprobă prelungirea contractelor de închiriere este de 1 (un) an.

(4) Prelungirea contractelor de închiriere se va face prin act adiţional.

Art. 10. (1) Se aprobă prelungirea contractelor de închiriere, încheiate cu persoane juridice, având ca obiect terenuri aferente construcţiilor, al căror termen va expira la data de 31.12.2013, conform tabelului nominal  - anexa nr. 10 la prezenta hotărâre.
(2) Chiria este cea stabilită prin contractele de închiriere şi se va indexa cu indicele de inflaţie anual.

(3) Perioada pentru care se aprobă prelungirea contractelor de închiriere este de 5 (cinci) ani.

(4) Prelungirea contractelor de închiriere se va face prin act adiţional.

Art. 11. Cu ducerea la îndeplinire a prevederilor prezentei hotărâri se încredinţează Primarul municipiului, Direcţia Economică prin d-l ec. Oltean Emil, Director executiv, Direcţia Administrarea Patrimoniului prin d-l ing. Maşca Petru, Director executiv şi Arhitectul Şef din cadrul Municipiului Sighişoara.

Art. 12. Prin grija domnişoarei  Fleşariu Anca, Secretar al Municipiului Sighişoara, prezenta hotărâre va fi comunicată, în termenul prevăzut de lege, Primarului municipiului, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,

  



Oprean Petru 

Contrasemnează/Avizat pentru legalitate

         SECRETAR,



         Anca Fleşariu

Prezenta s-a difuzat astfel:

 1 ex. dos. hotărâri;

 1 ex. dos. şedinţă;

 1 ex. Instituţia Prefectului - Judeţul Mureş;

 1 ex. Primar;

 1 ex. Viceprimar;

 1 ex. Secretar;
 1 ex. Direcţia Economică;
 1 ex. Direcţia Administrarea Patrimoniului;
 1 ex. Arhitectul Şef
 9 ex. 
A.F./G.V.
